בית הסוהר אילי

בית הסוהר אילי (באנגלית: Ely State Prison) הוא בית סוהר בדרגת ביטחון גבוהה הנמצא במחוז וייט פיין, נבדה, וממוקם במרחק של כארבעה עשר קילומטרים מהעיר אילי.<ref>"[https://doc.nv.gov/Facilities/ESP_Facility/ Ely State Prison (ESP)]" (Archive). Nevada Department of Corrections. Retrieved on September 19, 2015.</ref> המוסד הוקם ביולי 1989 והוא מופעל על ידי שירות בתי הסוהר של מדינת נבדה. במרשם שנערך ב-2010 נספרו כ-1077 אסירים וכ-406 אנשי צוות. אגף המוצאים להורג עבור גברים של מדינת נבדה נמצא בבית הסוהר, וכמו כן גם תא ההוצאה להורג, אשר נפתח בשנת 2016.<ref>"[https://web.archive.org/web/20090618145549/http://www.doc.nv.gov/esp/ NDOC: Ely State Prison]". Nevada Department of Corrections. April 27, 2010. Archived from the original on June 18, 2009. Retrieved November 8, 2010.</ref>

== היסטוריה ==
תושבי העיר אילי השקיעו מכספם סכום של כ-25,000 דולר וכשנה מזמנם כדי שבית הסוהר ייבנה במקום בו הוא נמצא, ובסופו של דבר אושרה הקמת המבנה פה אחד על ידי הוועדה התקציבית של בית המחוקקים בנבדה ב-19 בדצמבר 1985, ובית הכלא נפתח ביולי 1989.<ref>"[http://nl.newsbank.com/nl-search/we/Archives?p_product=NewsLibrary&p_action=keyword&p_theme=newslibrary2&p_queryname=4000&s_home=home&s_sources=location&p_clear_search=&s_search_type=keyword&s_place=&d_refprod=NewsLibrary State Prison a Jackpot for Nevada City]". The Sacramento Bee. December 20, 1985. Retrieved September 16, 2017 – via NewsLibrary.</ref> השלב הראשון בתוכנית ההקמה הושלם באוגוסט של אותה שנה, והשלב השני בנובמבר 1990. תחילה הייתה לבית הכלא קיבולת של כ-1,054 אסירים אך החל מ-2010 גדלה הקיבולת לכ-1,150 אסירים.

=== אישומי טיפול רפואי לא הולם ותביעות שונות ===
בית הכלא ספג ביקורות שליליות רבות מהאיחוד האמריקאי לזכויות האזרח בנוגע לכישלונותיו הרבים, לכאורה, בכל הקשור לסיפוק טיפול רפואי הולם עבור האסירים הכלואים בין כותליו.<ref>Vogel, Ed (March 6, 2008). "[https://www.reviewjournal.com/ Ely State Prison: Lawsuit to be filed over inmate care]". Las Vegas Review-Journal.</ref>

דוקטור ויליאם נואל, מומחה לרפואה המועסק על ידי האיחוד, הציג דו"ח מפורט בדצמבר 2007 המתאר את חוות דעתו המקצועית בנוגע לתיקיהם הרפואיים של שלושים וחמישה אסירים מבית הכלא. הוא כתב כי "הטיפול הרפואי שסופק בבית הסוהר אילי מסתכם לכדי ההזנחה הגרועה ביותר שיכולה להיות, ולכדי חוסר אכפתיות מזעזע כלפי חיים אנושיים וכלפי כאב אנושי, מחדל שמעולם לא ראיתי בכל שלושים וחמש שנותיי בתחום הרפואה".<ref>William, Noel. [https://www.aclu.org/legal-document/expert-report-dr-noel-medical-care-ely-state-prison?redirect=prisoners-rights/expert-report-dr-noel-medical-care-ely-state-prison Report Prepared for the National Prison Project of the ACLU: Review of Medical Records from Ely State Prison]. pp. 1–2.</ref>

הדו"ח מתאר באופן נוקב את מותו של פטריק קוונאו, אסיר שלפי טענתו מת כתוצאה מסיבוכים של מחלת הסוכרת, לאחר שלא קיבל אינסולין במשך תקופה של כשלוש שנים ולאחר שרגליו מלאות הכיבים הזדהמו והחלו להירקב ללא קבלת טיפול הולם או כריתה.<ref>Noel, p. 2-3</ref> הדו"ח מתאר מקרים נוספים של אי טיפול בכאב כרוני,<ref>Noel, p. 10</ref> הפטיטיס,<ref>Noel, p. 16, 18</ref> פיברומיאלגיה<ref name=":0">Noel, p. 5</ref>, דלקת מפרקים<ref name=":0" />, ועגבת.<ref>Noel, p. 3-4</ref> כמו כן מתואר מקרה של אסיר החולה באפילפסיה שלא קיבל קסדה; מקרה בו אסיר שחטף שבץ לא קיבל טיפול רפואי ואף לא סד זרוע כדי לעצור את העוויתות שבידו<ref>Noel, p. 11-12</ref>; ומקרה נוסף שבו אסיר קיבל טיפול תרופתי שהלכה למעשה היה קטלני לחייו וכמעט הוביל למותו.<ref>Noel, p. 17</ref>

בינואר 2008 נפגשו נציגי האיחוד עם המועצה הממונה על בתי הכלא בנבדה כדי להשיג צו אשר יתיר לבית משפט פדרלי לפקח על קבלת טיפול רפואי יאה עבור האסירים. דו"ח שנכתב על ידי שירות בתי הסוהר של נבדה (בין היתר, על ידי חבר ההנהלה הווארד סקולניק ועל ידי המנהל הרפואי דוקטור רוברט באניסטר) והוצג בפני המושל, ג'ים גיבונס, וכן בפני בכירים אחרים שהשתתפו בוועדה, הפריך לכאורה את ממצאיו של דוקטור נואל, וחברי המועצה דחו את עתירת האיחוד.

במרץ 2009 הגיש האיחוד תביעה משפטית כנגד שירות בתי הסוהר של נבדה, נגד המושל גיבונס ונגד בכירים אחרים. בין יעדי התביעה, ביקשו התובעים למצוא שופט פדרלי שיקבע כי שירות בתי הסוהר לא דאג לקבלת טיפול רפואי מתאים עבור האסירים. התביעה הסתיימה ביולי 2010, כאשר שירות בתי הסוהר הסכים למנות מומחה רפואי עצמאי שיפקח על בריאות האסירים ועל מערכת הבריאות הפועלת בין כותלי בית הסוהר, ולשלוח חוות דעת קבועות המעריכות את ציותם ואת אופי התנהגותם של אנשי סגל שונים בבית הכלא בכל הקשור לתחומים הרפואיים. כמו כן הוסכם שצוות סיעוד יערוך סיבובים יומיים בבית הכלא כדי לאסוף בקשות רפואיות ומסמכים רפואיים מכלל האסירים, וכן שהאסירים יהיו רשאים לגשת לאח או לאחות מוסמכים או למומחה בכיר יותר בתוך 48 שעות מרגע הגשת בקשתם.

== אגף המוצאים להורג ותא ההוצאה להורג ==
אגף המוצאים להורג עבור גברים במדינת נבדה נמצא בבית הכלא אילי. החל מ-2016 נמצאים באגף זה כ81 אסירים המרצים בו את מאסרם וממתינים לעונשם.<ref>Pearce, Ed (2016-11-29). "[https://www.kolotv.com/content/news/Nevadas-new-death-chamber-will-sit-unused-for-some-time-403684516.html Nevada's new death chamber will sit unused for some time]". KOLO-TV. Retrieved 2017-04-23.</ref> תא ההוצאה להורג החדש נבנה בשנת 2016 לאחר שבית המחוקקים של נבדה השקיע סכום של כ-860,000 דולר בבנייתו.<ref>Whaley, Sean (2016-11-27). "[https://www.reviewjournal.com/crime/nevadas-new-860000-execution-chamber-is-finished-but-gathering-dust/ Nevada's new $860,000 execution chamber is finished but gathering dust]". Las Vegas Review-Journal. Retrieved 2017-04-23.</ref> חברה פרטית מלאס וגאס, קיטרל גרלוק ושותפים, תכננה את בנייתו לאחר שזכתה במכרז.<ref>"[https://www.reviewjournal.com/local/local-nevada/nevada-execution-chamber-construction-moving-forward-despite-drug-cutoff/ Nevada execution chamber construction moving forward despite drug cutoff]". Las Vegas Review-Journal. 2016-05-16. Retrieved 2017-04-23.</ref>

תא ההוצאה להורג הישן היה קודם לכן בית הדין של הכלא, ושימש כמקום מפגש שקט עבור עורכי הדין שדרכם חצתה במקום. באותה העת לא התקיימו במדינה הוצאות להורג בשל מחסור בחומרים הנדרשים לשם ביצוען בעזרת זריקת רעל. עד הקמתו של האגף בוצעו ההוצאות להורג במדינה בבית הכלא המדיני של נבדה,<ref>"[https://doc.nv.gov/About/Human_Resources/HR_Organization/ Department Organization]" (Archive). Nevada Department of Corrections. Retrieved on September 19, 2015. "At the present time the lawful method of execution is by means of lethal injection. The site of executions is still the chamber in the Nevada State Prison."</ref> אך מוסד זה נסגר ב-2012 בשל בעיות תקציביות.<ref>"[https://doc.nv.gov/uploadedFiles/docnvgov/content/Home/Prison_Commissioners/Minutes_BoPC20121015.pdf MINUTES Of the meeting of the BOARD OF PRISON COMMISSIONERS MEETING October 15, 2012.]" Nevada Department of Corrections. Retrieved on September 19, 2015. "The capital improvement program (CIP) to move the execution chamber to Ely State Prison is expected to take approximately 12 - 14 months and the CIP to move the tag plant to Northern Nevada Correctional Center is approximately 16 – 18 months. "</ref>

== אסירים מפורסמים ==
* ג'ונתן פול קופנהבר (מוכר בכינוי "מכונת מלחמה") - נידון למאסר עולם עם אפשרות לשחרור מוקדם כעבור 36 שנים. הורשע באישומים פליליים רבים הנוגעים לתקיפת חברתו, כוכבת הפורנו כריסטי מאק.<ref>Dansby, Kel (July 21, 2018). "[https://www.ktnv.com/news/crime/war-machine-finds-love-gets-engaged-while-serving-life-in-prison War Machine finds love, gets engaged in prison]". KTNV. Retrieved April 9, 2019.</ref>
* דארן מאק - נידון ל-36 שנות מאסר עד למאסר עולם, ויהיה זכאי לשחרור מוקדם בשנת 2042. הורשע ברצח אשתו ובירי לעבר השופט שמונה לדון בתיק הנוגע למחלוקת המשמורת על ילדיו.
* קויוטה אקאבו - סופר ואקטיביסט, העביר את חמש שנותיו האחרונות בבית הכלא תחת שמירה צמודה בשל פוטנציאל סיכוני גבוה לאסירים אחרים. שוחרר בנובמבר 2013.
* דייוויד קספר - בנו המאומץ של שחקן הגולף המפורסם בילי קספר. נחשב על ידי שירות בתי הסוהר של נבדה לאסיר מסוכן בשל ניסיונות הבריחה הרבים שביצע. הורשע בשוד מזוין. הועבר לבית כלא באריזונה.
* איקה איבאבוצ'י - מתאבק במשקל כבד לשעבר. הורשע בתקיפה בנסיבות מחמירות ובניסיון לתקיפה מינית. שוחרר ממאסרו בשנת 2014 וממעצר בית ב-2015.
* ג'וזה ויגוה - ראש קבוצת פשע אשר שדדה בתי קזינו רבים וכן כלי רכב משוריינים בלאס וגאס בין השנים 1998–2000, תוך כדי הריגת שני שומרים בזמן שברח מזירת השוד. הודה באשמה במסגרת עסקת טיעון כדי להתחמק מעונש המוות, ונידון למאסר עולם ללא אפשרות לשחרור מוקדם.
* צ'סטר סטיילס - נידון ל-21 מאסרי עולם לאחר שנראה מופיע בקליפים שהכין בעצמו ובהם הוא אונס ומתעלל מינית בילדה שבאותה העת הייתה בת שלוש.<ref>"[https://web.archive.org/web/20090530190019/http://www.fox5vegas.com/news/19602218/detail.html Vegas Child Rapist Gets 140-Year Sentence Archived May 30, 2009, at the Wayback Machine]" Fox 5 News (29 May 2009).</ref>
* סקוט דוזייר - נכלא עבור שני מקרי רצח שהתרחשו ב-2001 וב-2002. התאבד בינואר 2019.<ref>Ritter, Ken (January 6, 2019). "[https://apnews.com/article/nv-state-wire-north-america-us-news-state-courts-las-vegas-324ad62df7c748bdb3cd5484559b5729 Nevada inmate whose execution called off found dead in cell]". AP News. Retrieved January 9,2019.</ref>

== הערות שוליים ==

קטגוריה:ארצות הברית: בתי סוהר מדינתיים
קטגוריה:נבדה: מבנים